Liberalistene

Liberalistene (Lib), er et liberalistisk politisk parti i Norge, grunnlagt i 2014 og offisielt registrert ved slutten av 2016. På engelsk heter Liberalistene Capitalist Party. Liberalistene ledes av Arnt Rune Flekstad (2022–). Liberalistenes ungdomsparti er Liberalistisk Ungdom.

Ideologi
Partiet har klassisk liberalisme som ideologisk fundament. Partiet bygger på opplysningstidstradisjonen og den sekulære vestlige kulturarven. Liberalistene arbeider for en minimumsstat («nattvekterstat»)  som begrenser sitt ansvar til de tre områdene politi, forsvar og rettsvesen, ofte kalt minarkisme. Partiet ønsker ikke at staten skal regulere økonomi eller andre samfunnsområder og ønsker ikke statlig eierskap på velferdstjenestene helsevesen, samferdsel, kunnskap og andre velferdstilbud. Frivillige løsninger hvor ikke staten eller andre myndigheter bestemmer hvilke løsninger som skal tilbys via lover og reguleringer er essensen for liberalistene. Konsekvensen av frivillige løsninger mener Liberalistene mener at de vil bli bedre, billigere og mer effektive om tilbyderne må konkurrere om å levere tilbud til befolkningen hvor det kan velges uten tvang.

Liberalistene søker å være konsekvent liberalistiske og fremme politikk i overensstemmelse med prinsippet om laissez-faire-kapitalisme, og i så måte går kritikken i like stor grad mot Høyre som mot Arbeiderpartiet.

Historie 
Liberalistene ble grunnlagt 24. mars 2014 med sikte på å stille til valg i 2017. Liberalistene stilte først med lister i kommunevalget i Oslo 2015 hvor de fikk 458 stemmer. Partiet har siden desember 2016 medlemmer i alle fylker. 
I samme måned overleverte partiledelsen 6100 underskrifter til Brønnøysundregistrene  slik at partiet ble godkjent for å stille til valg i alle landets fylker under stortingsvalget 2017.

Liberalistene stilte for første gang til stortingsvalg i alle fylker i Norge i 2017. De fikk  stemmer og dermed 0,2 prosent oppslutning. Ved landsmøtet i 2019 endret de til to nestledere, med en organisatorisk nestleder og en politisk nestleder. Ved fylke og kommunevalget i 2019 stilte partiet med lister i 39 kommuner og 7 bydeler, i tillegg til alle fylker. Valgresultatet i 2019 viser en svak økning i antall stemmer fra forrige valg.

På partiets landsmøte i 2020 varslet eks-fiskeriminister Per Sandberg overgang fra Fremskrittspartiet til Liberalistene. Han forklarte at sitt gamle parti bevegde seg stadig vekk fra de liberalistiske prinsippene, og at Liberalistene er en stemme som trengs i norsk politikk. Han stilte seg til disposisjon for storingsvalget i 2021, og toppet listene for Oslo, Østfold, Troms og Finnmark valgkretser. I valgforberedelsene leverte Liberalistene i Møre og Romsdal et listeforslag bestående av kun kvinner.

På engelsk heter Liberalistene Capitalist Party.

Valgresultater

Partiledelse og -organisasjon
Liberalistene ledes av et sentralstyre, som blant annet består av Arnt Rune Flekstad (2022–), som leder og Nicolay Normann Grundt som organisatorisk nestleder og Jan-Øyvind Lorgen som politisk nestleder. Partisekretær er Oddbjørn Sjursen.

Referanser

Eksterne lenker 
 
 

Liberalistiske partier
Politiske partier i Norge
Politiske partier etablert i 2014